ไทยรัฐดีเบต
ฝุ่นเลือกตั้งกำลังคลุ้ง ท่ามกลางการหาเสียงที่ต้องบอกว่าชุลมุนวุ่นวายครั้งหนึ่งในประวัติศาสตร์ของการเลือกตั้งผู้แทนราษฎร,เมื่อประชาธิปไตยปิดเทอมยาวมาเกือบ 5 ปี ด้วยการปฏิวัติรัฐประหาร จึงไม่แปลกใจเมื่อระฆังการเลือกตั้งเริ่มขึ้น จะทำให้สถานการณ์ร้อนระอุ,ระหว่างขั้วฝ่ายประชาธิปไตยกับผู้ครองอำนาจปัจจุบัน,สื่อที่ดูจะรุนแรง ซัดใส่กันอย่างเมามันชนิดฆ่ากันให้บรรลัยไปข้าง ก็น่าจะเป็นสื่อโซเชียลสารพัดเพจ แบ่งก๊กแบ่งเหล่าขุดคุ้ย เปิดบาดแผลของแต่ละฝ่าย,แม้แต่ผู้ฝักใฝ่เลือกข้างไว้แล้ว ก็เปิดหน้าเล่น ควักไส้ควักพุงออกมาแบกันให้เห็นสดๆ ไม่ต้องอ้อมค้อมกันอีกต่อไปแล้ว,จะมีก็แต่สื่อหลักอย่างโทรทัศน์นี่แหละที่ยังกระมิดกระเมี้ยน ว่ากันไปตามหน้าเสื่อของการหาเสียง เรียกว่าไม่กล้าล้ำเส้นมากนัก,เพราะหวาดผวา จอดำ เหมือนกับโทรทัศน์บางช่องที่โดนประกาศิตปิดสถานีไป 15 วัน,แต่ที่น่าจับตาสำหรับสื่อทีวีช่องหนึ่งถึงลูก ถึงคนในการนำเสนอข่าวเลือกตั้งก็คือช่องไทยรัฐทีวี โดยเฉพาะรายการพิเศษ ไทยรัฐเลือกตั้ง 62 การจัดเวทีดีเบตให้แก่ทุกพรรค การเมืองอย่างเท่าเทียมกัน,การถ่ายทอดสดเวทีดีเบตประเดิมสนามแรกที่ผ่านมาได้รับเสียงตอบรับด้วยดีจากผู้ชมและคอการเมือง เพราะได้เห็นทั้งนโยบายพรรคและวิสัยทัศน์ของผู้ร่วมดีเบตทุกคน,การดีเบตของนักการเมืองคือหลักสากล ซึ่งเป็นหน้าที่ของสื่อหลัก โดยให้เวลาและหลักความยุติธรรมแก่ผู้เข้ามาร่วมดีเบตทุกคนอย่างเท่าเทียม,สำหรับวันศุกร์ที่ 22 กุมภาพันธ์นี้ 6 โมงเย็นถึง 2 ทุ่ม ห้ามพลาดเด็ดขาด เพราะไทยรัฐดีเบตจะสัญจรไปเปิดเวทีถ่ายทอดสดที่โรงแรมคุ้มภูคำ เมืองเชียงใหม่,ภายใต้หัวข้อ ใครตีฐานเสียงภาคเหนือสำเร็จ? โดยมีผู้ดำเนินรายการฝีปากกล้า จอมขวัญ หลาวเพ็ชร์ เป็นพิธีกรบนเวที,บรรดานักการเมืองทุกค่ายที่จะมาร่วมดีเบต อาทิ นายปลอดประสพ สุรัสวดี พรรคเพื่อไทย นายจุติ ไกรฤกษ์ พรรคประชาธิปัตย์ นายปิยบุตร แสงกนกกุล พรรคอนาคตใหม่ นายจักษ์ พันธ์ชูเพชร พรรครวมพลังประชาชาติไทย นายจตุพร พรหมพันธุ์ พรรคเพื่อชาติ พล.ต.อ.เสรีพิศุทธ์ เตมียาเวส พรรคเสรีรวมไทย และตัวแทนระดับบิ๊กจากพรรคพลังประชารัฐ,รักใคร-เชียร์ใคร ลองเปิดชมกันตาม อัธยาศัย,==>> ,อ่านข่าวล่าสุด เจาะลึกข้อมูลเลือกตั้ง 2562,แจ๋วริมจอ,jaewrimjor@gmail.com, 
สำหรับวันศุกร์ที่ 22 กุมภาพันธ์นี้ 6 โมงเย็นถึง 2 ทุ่ม ห้ามพลาดเด็ดขาด เพราะไทยรัฐดีเบตจะสัญจรไปเปิดเวทีถ่ายทอดสดที่โรงแรมคุ้มภูคำ เมืองเชียงใหม่
ดีเบตไทยรัฐทีวี,เลือกตั้ง62,เลือกตั้ง,ทีวีบันเทิง,แจ๋วริมจอ